Molslaboratoriet
Molslaboratoriet er et naturvidenskabeligt forskningsområde omkring gården Nedre Strandkærgård i Nationalpark Mols Bjerge på Mols. Omådet, der hører under Naturhistorisk Museum i Aarhus, er på ca. 150 hektar og omfatter forskellige naturtyper: hede, overdrev, urørt løvskov og græsningsskov. Området blev i 1941 overdraget af ejeren, Ellen Dahl, til Naturhistorisk Museum og samtidig fredet. Siden da er der drevet forskning inden for især jordbundsøkologi og landskabspleje, ligesom der bliver arbejdet med naturvejledning og feltbaseret undervisning.